Artiklu RM2000 – Il-Fehma tal-Papa għal Settembru 2013: Biex in-nies tal-lum jerġgħu jiskopru l-valur tas-silenzju u b'hekk jisimgħu l-vuċi ta' Alla u ta' ħuthom il-bnedmin Is-silenzju jagħmel ħoss? Lanqas qatt ma basru li esperjenza ta' tmint ijiem setgħet tbiddlilhom ħajjithom! Kif setgħu jgħaddu ġranet sħaħ fis-silenzju f'din il-ħajja mgħaġġla ta' kuljum? Iżda din kienet l-esperjenza ta' ħames voluntiera fl-Ingilterra li kienu mistiedna biex għal ftit żmien iħallu kollox warajhom u jidħlu għal esperjenza ta' silenzju. Għaddew tmint ijiem f'ċentru tal-irtiri mmexxi mill-Ġiżwiti f'North Wales. Daħlu għal irtir fis-silenzju li matulu kull wieħed u waħda minnhom kellhom gwida personali biex j/tgħinhom f'din l-esperjenza. Carrie, David, Helen, Jon u Trish li jaħdmu f'oqsma differenti – min fin-negozju, fit-tagħlim, fir-relazzjonijiet pubbliċi u l- u min fl-industrija tal-ospitalità – għall-ewwel kienu xettiċi minn din l-esperjenza. Il-grupp kien magħmul minn varjetà ta' twemmin reliġjuż u spiritwali. Kien hemm minnhom li kellhom ħajja ta' fidi, oħrajn ma kellhomx. Kienet din id-diversità fil-grupp li kienet affaxxinanti għal din l-esperjenza fis-silenzju. L-idea li dawn il-voluntiera jagħmlu irtir fis-silenzju kienet tal-Benedittin Fr Christopher Jamison li hu konvint li kulħadd jista' jibbenefika minn perjodi regolari ta' silenzju. Jgħid li "meta noqogħdu fis-silenzju, nibdew naraw l-affarijiet b'aktar ċarezza. Insiru nafu lilna nfusna, u ninżlu fl-iktar parti profonda tagħna nfusna. Din hi r-ruħ tagħna". Minkejja l-isforz li kellhom jagħmlu biex jidraw fis-silenzju, għal xi wħud din kienet esperjenza li biddlitilhom ħajjithom. David jistqarr li beda jagħraf aktar x'iġifieri titlob fis-skiet. "Is-silenzju m'huwiex daqshekk tal-biża' daqskemm kont naħseb li hu, għaliex il-biża' tkun ġewwa fik u mhux fis-silenzju nnifsu" , jispjega John. Fi tmiem l-esperjenza Trish qalet li "kienet xi ħaġa inkredibbli li tħossok magħquda ma' kulħadd minkejja li ma konniex nitkellmu ma' xulxin". Meta waslet lura d-dar, lil żewġha li kien ateu qaltlu, "temminni jekk ngħidlek li sibt 'l Alla?". Din il-mistoqsija ta' Trish turi kemm meta reġgħu lura għall-ħajja ta' kuljum, il-parteċipanti bdew jaffrontaw l-esperjenzi b'mod ġdid tant li kien hemm minnhom li wasslu biex jagħmlu bidliet radikali fil-ħajja tagħhom. Dan kollu ġara fi tmint ijiem ta' silenzju! L-esperjenza ta' dawn il-ħames voluntiera hi miġbura f'dokumentarju li ttella' għall-BBC2 li jista' jinstab fuq il-You Tube f'episodji ta' kwarta-il wieħed taħt l-isem . Li ngħaddu ftit ħin fis-skiet tinvolvi sfida ... li nwarrbu l-ħsejjes tal-iPads, iPhones, kompjuters u televixins għal ftit tal-ħin kuljum, forsi kwarta kollox, iżda dan jista' jkun l-ewwel pass biex naraw x'ħoss kapaċi jkollu s-silenzju. Tista' tara dawn il-filmati qosra billi tikklikkja hawn ► Wara napprezzaw jekk t ħallilna l-kummenti tieg ħek dwar din l-esperjenza.
Is-silenzju jagħmel ħoss?